32005R0503
L 083/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 503/2005 НА КОМИСИЯТА
от 31 март 2005 година
за изменение на Регламент (ЕО) № 747/2001 на Съвета по отношение на тарифните квоти на Общността и референтно количество за някои продукти с произход от Мароко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
като има предвид, че:
(1)
Със свое Решение от 16 март 2005 г. (2) Съветът даде разрешение за подписване и осигури временното прилагане от 1 май 2004 г. на Протокол към Евро-Средиземноморското споразумение между Европейските общности и техните държави-членки от една страна и Кралство Мароко от друга страна, който отчита присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Република Словакия към Европейския съюз.
(2)
Настоящият протокол предвижда за някои продукти с произход от Мароко нови тарифни квоти и ново референтно количество, както и промени в съществуващите тарифни квоти, определени в Регламент (ЕО) № 747/2001.
(3)
За да се приложат новите тарифни квоти и промените на съществуващите тарифни квоти, е необходимо да се измени Регламент (ЕО) № 747/2001.
(4)
За 2004 г. обемите на новите тарифни квоти и референтно количество, както и увеличенията на обемите на съществуващите тарифни квоти, следва да се изчисляват пропорционално на основните обеми, определени в протокола, като се взема предвид частта от периода, която е изтекла преди 1 май 2004 г.
(5)
За да се улесни управлението на някои тарифни квоти, предвидени в Регламент (ЕО) № 747/2001, внесените в рамките на тези квоти количества следва да се вземат предвид за отчитане по тарифните квоти, открити в съответствие с Регламент (ЕО) № 747/2001 с измененията с настоящия регламент.
(6)
Тъй като протоколът се прилага от 1 май 2004 г., настоящият регламент следва да се прилага от същата дата и следва възможно най-бързо да влезе в сила.
(7)
Предвидените в настоящия регламент мерки са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 747/2001 се изменя, както е предвидено в приложението към настоящия регламент
Член 2
Количествата, които в съответствие с приложение II към Регламент (ЕО) № 747/2001, пуснати в свободно обращение в Общността в рамките на тарифните квоти с ордер номера 09.1104, 09.1112, 09.1122, 09.1130 и 09.1137, се отчитат по съответните тарифни квоти, открити в съответствие с приложение II към Регламент (ЕО) № 747/2001 и измененията му с настоящия регламент.
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 март 2005 година.